Furb com Gariboja

'Furb com Gariboja (o Gariboia o Garibuia o Griboja o Ghërboja) a l'é na manera 'd dì proverbial piemonteisa ch'a veul dì esse fòl.

Ant la tradission popolar piemontèisa për rusé a le masná as disìa tüte le vòte ch'a j'ero furb com Gariboja, përsonagi ch'as disìa a l'era talment furb che da cit a veusìa bèive 'l lait dla mare da la schin-a, o ch'a fasìa bèive le ciòche e a-j vestìa, o che për nen fess-je ciolé a stërmava ij sold ant le sacòce dj'autri, o che për nen fesse bagné da la pieuva as campava ant ël torent. 

Sto përsonagi a vnisìa da la Fransa, pì precisament da la Borgògna, andoa a së s-ciamava Jean Gribouille e a l'era ël protagonista dël romanz "La soeur de Gribouille", scrit ant ël 1862 da Sophie Rostopcina, contëssa ëd Ségur. Na variant a l'é Giaco Cioch.

Categorìa:Costume popolar